Sokratis Papastathopoulos (, ; (miyos 9 Juni 1988) utawi misuwur kanthi asma Sokratis, inggih menika satunggaling pemain bal-balan profésional saking Yunani ingkang samenika main bal kanggé klub Bundesliga Jerman Borussia Dortmund lan Timnas Yunani. Piyambakipun dados pemain bék tengah. Piyambakipun sadèrèngipun ing Dortmund main ing klub Hertha BSC lan Zagłębie Lubin.

Karièr klub

AEK Athens 
Papastathopoulos nggabung kaliyan klub AEK Athens saking klub Apollon Petalidiou sasampunipun dipunirsani kaprigelanipun dening Toni Savevski. Ing tanggal 26 Oktober 2005, piyambakipun miwiti debut kanggé AEK ing pertandhingan Piala Yunani mengsah PAS Giannina, nyethak gol ing menit ka-pitu lan mbiyantu mimpin AEK menang 3-0.

Dipunampil Niki Volou 
Ing Wulan Januari 2006, piyambakipun dipunampilaken dhateng klub Divisi II Yunani Niki Volou enem wulan dangunipun kanggé saged nggayuh tim kapisan lan ngempalaken pengalaman. Piyambakipun nglampahi 15 tetandhingan sareng klub Niki Volou.

Wangsul dhateng AEK Athens 
Musim 2006-2007 Papastathopoulos wangsul malih ing klub AEK Athens sasampunipun kontrak ampilan telas. Piyambakipun lajeng main ing kawan welas turnamén Liga Super Yunani. Ing turnamén Piala Champions UEFA 2006-2007 piyambakipun main tigang pertandhingan saking enem pertandhingan.

Pranala njawi 
 Sokratis Papastathopoulos - ing transfermarkt.com

Rujukan